L'ODS 11 en el context de l'Agenda 2030 a les Nacions Unides
A escala global, la meitat de la població viu en àrees urbanes, ocupant el 2,8% de la superfície terrestre del planeta.
Segons les projeccions de població de les Nacions Unides, a l'any 2050 la població mundial assolirà els 9.000 milions d'habitants i la població urbana representarà el 86% als països desenvolupats i el 64% als països en desenvolupament.
En relació amb el creixement esperat fins al 2050, el 85% dels nous habitants viurà en zones urbanes (principalment barris pobres) en els països en desenvolupament (Àfrica i Àsia) amb un creixement important de les àrees periurbanes o zona de transició rural-urbana, on els usos urbans i rurals es barregen i sovint són contradictoris.
L'entorn urbà genera el 80% del PIB mundial, però l'estil de vida urbana comporta canvis molt importants en el consum de recursos i l'ús de l'energia.
Cal tenir present, d'altra banda, que més de la meitat de les emissions dels gasos amb efecte d'hivernacle es produeixen a les ciutats.
La planificació de les ciutats ha de fer-se de forma integral, incorporant les infraestructures de mobilitat, subministraments i el capital natural, com les infraestructures verdes i la biodiversitat.
El manteniment de les zones verdes a les ciutats és fonamental per a la qualitat de vida, la minoració de la contaminació atmosfèrica, l'adaptació al canvi climàtic (onades de calor i inundacions a la ciutat) i perquè són espais d'integració i cohesió social.
Les ciutats són especialment vulnerables als desastres, atesa la concentració de persones.
La urbanització ràpida i no planificada, juntament amb la pobresa, la desigualtat i el canvi climàtic són factors que incrementen el risc de desastres.
Durant la celebració de la COP 21 a París, líders de les principals ciutats del món van signar la Declaració de París, a través de la qual es comprometen a reduir les seves emissions un 80% (a l'horitzó del 2050) i avançar cap a una transició a energies 100% renovables.
A Catalunya, més de 600 ciutats i pobles ja s'han adherit al Pacte d'alcaldes per al clima i l'energia i entraran a formar part del pacte global per a donar suport a altres ciutats i pobles de la resta del món.
Les fites que proposa les Nacions Unides per assolir l'ODS 11 són:
Assoliment de l'ODS 11 a Catalunya
El Pla nacional per a l'Agenda 2030 té com a objectiu la implementació de l'Agenda 2030 a Catalunya, vetllant per l'assoliment dels 17 Objectius per al Desenvolupament Sostenible (ODS) mitjançant les polítiques públiques impulsades per la Generalitat de Catalunya.
El Pla s'ha elaborat amb la participació dels 13 departaments de la Generalitat.
Inclou 696 compromisos únics que es converteixen en 920 perquè alguns d'ells estan inclosos a diversos ODS o a més d'una fita del mateix ODS, reflectint la transversalitat de l'Agenda 2030 de Nacions Unides i del pla.
En concret, el Pla recull 65 compromisos específics per assolir a Catalunya les fites proposades pel que fa a l'ODS 11.
El CADS considera que els principals reptes que es plantegen a Catalunya en relació amb l'ODS 11 són els següents:
El Fons Europeu de Desenvolupament Regional (FEDER) és el fons que finança actuacions adreçades a promoure el creixement i l'ocupació, així com també la cooperació territorial europea amb la finalitat de reforçar la cohesió econòmica, social i territorial corregint els principals desequilibris regionals de la UE.
Es tracta de fons gestionats directament per les administracions públiques (central, autonòmica i local) gràcies a un contingent de fons assignat a priori per realitzar projectes als territoris respectius.
Entre altres coses, aquest programa pretén promoure el transport sostenible i eliminar els obstacles en les infraestructures de xarxa fonamentals així com també l'adaptació al canvi climàtic i la prevenció i gestió de riscos.
Aquí hi ha algunes convocatòries finançades per FEDER en relació amb el present ODS:
A més, també hi ha diversos projectes finançats per aquest programa que tenen l'objectiu d'assolir l'ODS 11 amb el Programa Operatiu FEDER per Catalunya 2014-2020:
L' IDAE, Institut per a la Diversificació i Estalvi de l'Energia, és un organisme intermedi de FEDER que pertany al Ministeri de Transició Ecològica i Repte Demogràfic.
Aquest organisme proporciona ajuts i subvencions per a projectes relacionats amb l'ODS 11:
Les Accions Urbanes Innovadores (UIA) és una iniciativa que proporciona recursos a les zones urbanes de tot Europa per provar solucions noves i no demostrades per afrontar els reptes urbans.
La iniciativa dóna suport a les autoritats urbanes en els seus esforços per garantir un desenvolupament urbà sostenible.
A continuació hi ha diverses convocatòries finançades per UIA relacionades amb el present ODS:
A part de convocatòries, la iniciativa també finança projectes que vetllen per aconseguir que les ciutats siguin sostenibles:
És l'instrument financer que permet el desenvolupament de la Unió per a la Innovació, una iniciativa d'Europa 2020, per a finançar iniciatives i projectes de recerca i innovació, desenvolupaments tecnològics, projectes de demostració, etc. En conjunt l'objectiu d'Horizon 2020 és garantir l'avanç en la ciència, eliminar les barreres a la innovació i facilitar, tant al sector privat com al públic, el treball conjunt per a la innovació.
Un dels pilars d'aquest programa és Reptes Socials, i pretén aportar una resposta directa a les prioritats polítiques i els reptes socials en el marc de l'estratègia Europa 2020.
Així doncs, aquesta secció finança projectes relacionas amb el present ODS, concretament dins les subseccions de Salut, canvi demogràfic i benestar i Transport intel·ligent, verd i integrat:
També existeixen diversos projectes finançats per Horizon 2020 que tenen l'objectiu d'assolir l'11è ODS:
INTERREG V - Cooperació Territorial Europea
La Cooperació Territorial Europea és un dels dos objectius de la política de cohesió de la UE.
Estableix un marc per a la cooperació entre actors nacionals, regionals i locals de diferents Estats membres per a abordar problemes que transcendeixen les fronteres i requereixen una aproximació conjunta.
La seva missió general és la promoció d'un desenvolupament econòmic, social i territorial harmoniós de la Unió, atacant especialment les divergències i dissonàncies derivades de la divisió territorial de les administracions i dels diferents nivells de governança.
En el marc del programa INTERREG trobem programes que financen projectes relacionats amb el present ODS: foment de l'economia baixa en carboni, mobilitat sostenible etc.:
Interreg Europe permet la cooperació entre autoritats regionals i locals dels 28 països de la UE, Noruega i Suïssa, per desenvolupar polítiques regionals que aportin eficiència i modernització de l'economia, a tall d'exemple:
Interreg Med 2014-2020 permet la cooperació entre tots els països de l'àrea mediterrània europea amb la finalitat de reduir les diverses disparitats entre regions:
Interreg SUDOE 2014-2020 és el programa de cooperació transnacional que implica a tota la península ibèrica i el sud-oest de França.
Interreg POCTEFA 2014-2020 és un programa orientat a reforçar la integració econòmica i social del territori fronterer d'Espanya, França i Andorra:
URBACT III és un programa de cooperació entre ciutats i altres nivells de govern local per a la promoció del desenvolupament urbà sostenible a través de l'intercanvi de coneixements i bones pràctiques:
El Programa Mecanisme Connectar Europa proporciona ajuda financera de la Unió a les Xarxes transeuropees a fi de donar suport a projectes d'interès comú en el sectors de les infraestructures de transport, telecomunicacions i energia.
Des de l'any 2014, l'Agència Executiva de Xarxes i Innovació (INEA) gestiona el programa, juntament amb alguns capítols del programa Horizon 2020 sobre transport i energia.
El programa finança projectes de diversos sectors, com el de transports, energia i telecomunicacions.
A continuació hi ha alguns exemples de convocatòries finançades per aquest programa:
Com a projecte, destaquem que gràcies al finançament de CEF, El metro de Barcelona comptarà amb 42 nous trens gràcies al BEI, ICO i ICF, contribuint a una millor mobilitat urbana.
El Fons Social Europeu (FSE) és el principal instrument financer de la Unió Europea (UE) per crear ocupació i per ajudar les persones a aconseguir una feina millor, com també garantir oportunitats laborals més justes per a tots els seus ciutadans.
En relació amb el present ODS, el FSE ha obert la convocatòria que apareix a continuació:
L'EDF és el principal instrument de la UE per proporcionar ajuda al desenvolupament als 79 països ACP (Àfrica, Carib i Pacífic) i als països i territoris d'ultramar (PTU) per a promoure el seu desenvolupament econòmic, social i humà, així com la cooperació regional.
L'EDF no forma part integrant del pressupost general de la UE, sinó que el financen els Estats membres i està subjecte a les seves pròpies normes financeres.
L'EDF obre convocatòries com la següent:
Mecanisme d'Ajut Humanitari i Protecció Civil
El Mecanisme d'Ajut Humanitari i de Protecció Civil té per objectiu facilitar i reforçar la cooperació entre els estats membres en el camp de la protecció civil per tal de millorar l'eficàcia dels sistemes de prevenció, preparació, sensibilització ciutadana, resposta i recuperació en front de tot tipus de desastres naturals i humans, incloent-hi les conseqüències del terrorisme, els desastres tecnològics, radiològics, mediambientals, la contaminació marina, l'arribada de refugiats, etc. ja siguin a dins o fora de la UE.
És el mecanisme de resposta de la UE en cas que es produeixi una catàstrofe natural greu (inundacions, incendis forestals, terratrèmols, tempestes, sequeres, etc.) en un estat membre o en un estat candidat a l'adhesió.
Aquest programa es finança amb fons aliens al pressupost ordinari de la UE (és a dir, amb fons addicionals recaptats pels països de la UE).
A continuació hi ha altres exemples de convocatòries que tenen l'objectiu d'aconseguir millorar la sostenibilitat de les ciutats:
Seguidament apareixen diversos exemples de premis relacionats amb l'Objectiu de Desenvolupament Sostenible número 11: